A BIZOTTSÁG 2170/2005/EK RENDELETE
(2005. december 28.)
a félig vagy teljesen hántolt rizsre a 2005. szeptember 1-jétől alkalmazandó behozatali vámok meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a rizs behozatali rendszere tekintetében az 1785/2003/EK tanácsi rendelettől való eltérésről és a basmati rizs behozatalára alkalmazandó átmeneti egyedi szabályok megállapításáról szóló, 2004. augusztus 30-i 1549/2004/EK bizottsági rendeletre (1) és különösen annak 1b. cikkére,
mivel:
(1)
Az illetékes hatóságok által közölt információk alapján a Bizottság megállapítja, hogy az 1006 30 KN-kód alá tartozó félig vagy teljesen hántolt rizs tekintetében 193 841 tonna mennyiségre szóló behozatali engedélyt adtak ki a 2004. szeptember 1. és 2005. augusztus 31. közötti időszakra vonatkozóan. Az 1006 30 KN-kód alá tartozó félig vagy teljesen hántolt rizsre vonatkozó behozatali vámot ezért módosítani kell.
(2)
Az alkalmazandó vámot a fent említett időszak végétől számított három napon belül rögzíteni kell, ezért ennek a rendeletnek haladéktalanul hatályba kell lépnie.
(3)
Ennek a módosításnak 2005. szeptember 1-jén kell hatályba lépnie 2152/2005/EK rendeletnek e naptól való alkalmazhatóságát figyelembe veendő. Tekintve, hogy ez a vám visszamenőleges hatállyal kerül meghatározásra, helyénvaló a beszedett többletvámoknak az érintett piaci szereplők kérésére történő visszatérítéséről rendelkezni,
ELFOGADTA EZT A RENDELETET:
1. cikk
Az 1006 30 KN-kód alá tartozó félig vagy teljesen hántolt rizsre alkalmazandó behozatali vám tonnánként 145 EUR.
2. cikk
A 2005. szeptember 1-jétől figyelembe vett, a jogszerűen fizetendő összeget meghaladó vámokat visszatérítik vagy elengedik.
Az érdekelt piaci szereplőknek e célból kérelmet kell benyújtaniuk a 2913/92/EGK tanácsi rendelet (2) e 236. cikke rendelkezéseinek és 2454/93/EGK bizottsági rendelethez (3) kapcsolódó végrehajtási rendelkezéseinek megfelelően.
3. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet 2005. szeptember 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. december 28-án.